Twee matrikulante pleeg selfmoord | Maroela Media
Die Suid-Afrikaanse Polisiediens het Vrydag bevestig dat twee matrikulante, onderskeidelik 18 en 19 jaar oud, hul eie lewe geneem het.
Brig. Leonard Hlathi, woordvoerder van die polisie, het dié voorvalle bevestig. Volgens hom hou die voorvalle nié met mekaar verband nie.
Hlathi sê die polisie is Vrydag omstreeks 08:00 na 'n huis ontbied waar 'n 19-jarige seun homself gehang het. Hy sê die seun het by die aankoms van die polisie leweloos op die grond gelê met 'n elektriese koord wat aan sy nek vasgebind was. Hy sê 'n tweede koord het glo nog van die dak gehang.
Volgens die polisie het die seun Vrydag gehoor dat hy nié matriekvrystelling gekry het nie.
Hlathi sê die polisie is omstreeks 12:00 na 'n tweede toneel ontbied waar 'n 18-jarige seun ook leweloos op die toneel gelê het. Hy sê dié seun het homself ook met 'n elektriese koord gehang.
Volgens Hlathi het die 18-jarige seun matriekvrystelling en goedkeuring om 'n hoërsertifikaat te studeer, ontvang.
Albei matrikulante het hul uitslae via SMS ontvang. Hlathi het gesê 'n ondersoek na albei voorvalle is van stapel gestuur.
Die name van die skole waar dié leerders matriek geskryf het, is in dié stadium nog nie bekendgemaak nie.
Ek dink dus tyd dat die manier hoe graad 12 eksamens afgelê word aangepas moet word. Die stres van die matriek eksamen, die begeerte om goed te vaar om toegelaat te word tot 'n universiteit en dan die lang wag vir uitslae is net te erg… hoeveel studente moet nog sterf voor Departement van Onderwys veranderings gaan inbring. Ek stel voor dat ons gaan kers opsteek by ander suksesvolle lande met n goeie slaagsyfer.
My hart gaan uit nadie families.. jammer oor julle pyn waardeur julle nou gaan
Ek glo nie die ouers moet die skuld vir als kry nie. Ons kan nie se die kind is nie geestlik goed opgevoed nie. Somtyds kom jy maar in 'n donkerplek en dink als is verlore.
Alles in die naam van gestandaardiseerde toetse vir mense wat alles behalwe gestandaardiseerd is. Mense moet hulle kinders leer dat die lewe nie sy hoeksteen in matriek het nie, maar in bloot die lewe can die lewe. Dis op die einde van die dag alles 'n gejaag na wind… So moet nie so stres nie. Doen jou deel maar as jy regtig sukkel, erken dit en gaan aan.
My innige simpatie aan die familie en vriende. Vind asseblief berusting in die wete dat nie die mees liefdevolle, oop verhouding tussen ouer en kind of sterkste geloof in God 'n kans staan teen die tipe wanhoop en hopeloosheid wat kinders asook volwasenes tot selfmoord dryf. Enige ouer met tieners sal saam met my stem dat kinders, veral tieners, in die oomblik skielik geweldig oorweldig kan voel en soms die domste, impulsiewe besluite kan neem. So 'n kind se enigste hoop is dat iemand hulle in daardie oomblik vang en die daad verhoed – en dan profesionele berading en dalk… Lees meer »